****

**Zákonný zástupca dieťaťa pri zápise do MŠ predkladá:**

* **Žiadosť o prijatie dieťaťa na predprimárne vzdelávanie** do materskej školy podpísanú obidvoma rodičmi . Výnimkou je len prípad, ak na rodnom liste dieťaťa nie je otec uvedený. Podpis oboch zákonných zástupcov dieťaťa sa nevyžaduje, ak:
* jednému z rodičov bol obmedzený alebo pozastavený výkon rodičovských práv a povinností vo veciach výchovy a vzdelávania dieťaťa, ak jeden z rodičov bol pozbavený výkonu rodičovských práv a povinností vo veciach výchovy a vzdelávania dieťaťa, alebo ak spôsobilosť jedného z rodičov na právne úkony bola obmedzená (zákonný zástupca predloží  neoverenou kópiou rozhodnutia súdu)
* jeden z rodičov nie je schopný zo zdravotných dôvodov podpísať (zákonný zástupca predloží potvrdením od všeobecného lekára zákonného zástupcu, ktoré nie je schopný sa podpísať)
* vec neznesie odklad, zadováženie súhlasu druhého rodiča je spojené s ťažko prekonateľnou prekážkou a je to v najlepšom záujme dieťaťa /zákonný zástupca predloží písomným vyhlásením /
* **Zákonní zástupcovia sa môžu dohodnúť, že žiadosť podpisuje iba jeden zákonný zástupca a rozhodnutie sa doručí iba jednému zákonnému zástupcovi, ak predložia riaditeľke MŠ písomné vyhlásenie o tejto skutočnosti.**
* **Potvrdenie o zdravotnej spôsobilosti dieťaťa** od všeobecného lekára pre deti a dorast, ktoré obsahuje aj údaj o povinnom očkovaní.
* **Rodný list dieťaťa** k nahliadnutiu

Ak pôjde o **dieťa so špeciálnymi výchovno-vzdelávacími potrebami**, zákonný zástupca prekladá:

* Žiadosť o prijatie dieťaťa na predprimárne vzdelávanie do materskej školy podpísanú obidvoma rodičmi
* Potvrdenie o zdravotnej spôsobilosti dieťaťa od všeobecného lekára pre deti a dorast, ktoré obsahuje aj údaj o povinnom očkovaní a odporučenie detského pediatra
* Vyjadrenie príslušného zariadenia výchovného poradenstva a prevencie, ktoré obsahuje informácie o ŠVVP daného dieťaťa ako aj odporúčania, ktoré môžu mať vplyv na rozhodnutie o prijatí daného dieťaťa tak z pedagogického ako aj personálneho, priestorového alebo aj materiálno-technického hľadiska.

**Informácie o povinnom predprimárnom vzdelávaní**

* Pre dieťa, ktoré dosiahne 5 rokov veku do 31.augusta 2022 je podľa §28a ods.1 Zákona č.245/2008 Z. z. o výchove a vzdelávaní v školskom roku 2022/2023 **predprimárne vzdelávanie povinné**
* Zákonný zástupca dieťaťa, ktoré k 31.8.2022 dovŕši **šiesty rok veku**, ale nedosiahlo školskú spôsobilosť na plnenie povinnej školskej dochádzky v základnej škole, môže požiadať riaditeľku MŠ o **pokračovanie predprimárneho vzdelávania** v súlade s §28a ods.3 zákona č.245/2008 Z. z. o výchove a vzdelávaní .V tomto prípade zákonný zástupca predloží riaditeľovi ZŠ s MŠ nasledovné dokumenty:
	+ Písomná žiadosť zákonného zástupcu o pokračovaní plnenia povinného predprimárneho vzdelávania
	+ Písomný súhlas príslušného zariadenia výchovného poradenstva a prevencie
	+ Písomný súhlas všeobecného lekára pre deti a dorast
	+ Informovaný súhlas zákonného zástupcu
* Podľa § 59a ods. 1 a 2 zákona č.245/2008 Z. z. o výchove a vzdelávaní **povinné predprimárne vzdelávanie** plní dieťa v materskej škole v obci, v ktorej má trvalý pobyt (ďalej len „spádová materská škola“), ak si zákonný zástupca nevyberie inú materskú školu.

Dieťa môže plniť **povinné predprimárne vzdelávanie** aj v inej spádovej materskej škole, ak ho riaditeľ tejto materskej školy prijme na predprimárne vzdelávanie.

Riaditeľ spádovej materskej školy je povinný **prednostne prijať** na povinné predprimárne vzdelávanie deti s trvalým pobytom v obci a deti umiestnené v zariadení na základe rozhodnutia súdu.

Podmienkou prijatia dieťaťa do MŠ je, aby malo osvojené hygienické a kultúrne návyky (t. j. dieťa je bez plienok, a používa toaletu, dokáže samostatne jesť lyžicou a piť z pohára, s pomocou dospelého sa oblieka/vyzlieka, prezúva)

**Termín a spôsob vydania rozhodnutia:**

Písomné rozhodnutie o prijatí/ resp. neprijatí/ dieťaťa na predprimárne vzdelávanie v MŠ Zbehy vydá riaditeľka MŠ najneskôr do 30.6.2022. Po tomto termíne bude rozhodnutie doručené zákonnému zástupcovi dieťaťa poštou, príp. po vzájomnej dohode aj osobne.